Odigrane samo dvije utakmice NBA lige - 2004-01-09
Houston u New Yorku pobjedio Knicks, u prvom pojavljivanju Gundya na terenu Knicks-a kao trenera Rockets-a
Sinoć su odigrane samo dvije utakmice u okviru NBA lige. U New Yorku, u čuvenom Madison Square Gardenu, snage su odmjerili New York Knicksi i Houston Rocketsi. Gosti iz Houstona bili su ubjedljivo bolji - rezultat 111: 79, odnosno pobjeda od 32 koša razlike. Ne dešava se baš često. Najefikasniji igrač utakmice bio je ”raketaš“ Steve Francis sa 27 ubačenih koševa. Igrače Houston Rocketsa do ove visoke pobjede vodio je Jeff Van Gundy, nekadašnji višegodišnji trener New York Knicksa. Bilo je to prvo Gandyjevo pojavljivanje u Madison Square Gardenu nakon što je prije 3 godine napustio Knickse. U drugom sinoć odigranom susretu košarkaši Minnesota Timberwolvesa bili su bolji od Portland Trail Blazersa. Pobjeda ”šumskih vukova” sa 21 košem razlike - rezultat 96:75 - bila je 14 pobjeda tima iz Minnesote u posljednjih 17 susreta. U pobjedničkom timu učinkom pod oba koša odskočio je Kevin Garnett sa 26 koševa i 14 skokova. Uvijek borbeni Latrell Spreweel postigao je koš manje.